Source: http://tampere.cloudnc.fi/fi-FI/Toimielimet/Sivistys_ja_kulttuurilautakunta/Kokous_1362019/Ikurin_paivakodin_perusparannuksen_tarve(95267)
Timestamp: 2019-07-16 00:32:10+00:00

Document:
Ikurin päiväkodin perusparannuksen tarveselvitys ja hankesuunnitelma | Tampere esityslistat ja pöytäkirjat
Kokous 13.6.2019
Ikurin päiväkodin perusparannuksen tarveselvitys ja hankesuunnitelma
Sivistys- ja kulttuurilautakunta, kokous 13.6.2019
§ 99 Ikurin päiväkodin perusparannuksen tarveselvitys ja hankesuunnitelma
TRE:3932/10.03.07/2019
Viljakka Jarmo, Hankearkkitehti
Hankearkkitehti Jarmo Viljakka, puh. 040 806 4105, etunimi.sukunimi@tampere.fi
Ikurin päiväkoti sijaitsee Ikurin kaupunginosassa osoitteessa Maamiehentie 2, 33340 Tampere. Kiinteistötunnus on 837-237-3736-2. Etäisyys Keskustorilta on noin 11 km. Rakennus on valmistunut vuonna 1990 ja sitä ei ole perusparannettu aiemmin.
Ikurin päiväkoti on olennainen osa Läntisen alueen palveluverkkoa. Väestösuunnitteen mukaan Ikurin alueella päivähoitoikäisten lasten määrä laskee ensin hieman, mutta muutaman vuoden jälkeen kasvaa nykyiselle tasolle. Perusparannus mahdollistaa rakennuksen tilojen käytön nykyisessä muodossaan.
Tässä hankkeessa tarveselvitys ja hankesuunnitelma on yhdistetty. Kohteessa ei tulla tekemään tilamuutoksia, jotka vaatisivat hankesuunnitelmatasoista jatkosuunnittelua. Tämän tarveselvityksen ja hankesuunnitelman hyväksymisen jälkeen siirrytään suoraan toteutussuunnitteluvaiheeseen.
Tilan tarve
Päiväkodissa on tällä hetkellä 4 ryhmää, eli noin 80 hoitopaikkaa. Lapsimäärä ei perusparannuksen valmistuttua muutu. Henkilökuntaa rakennuksessa on noin 14h. Tilaohjelman mukainen toimintojen tilantarve on yhteensä 704 hym2. Rakennuksen arvioitu huoneistoala, mikä on vuokran maksun peruste, on 849,5 htm2.
Rakennustyöt on suunniteltu alkaviksi elokuussa 2021 ja niiden on määrä valmistua toukokuussa 2022. Käyttöönotto elokuussa 2022. Ikurin päiväkoti siirtyy väistötiloihin perusparannuksen ajaksi. Suunnitelman mukaan väistötilana käytetään Peltovainion päiväkotia, joka vapautuu Lielahden päiväkodin valmistuttua.
Hankkeen toteuttamiseen liittyvät tiedot
Päiväkoti sijaitsee Ikurin asuntovaltaisen alueen keskellä. Tontin koko on 4 148 m2. Tonttia rajaa idässä, etelässä ja lännessä Ikurinpuisto ja pohjoisessa Maamiehentie. Nykyiset autopaikat sijaitsevat piha-alueella. Nykyinen keittiön huolto-ovi ja -piha sijaitsee pysäköintialueen yhteydessä. Leikkipiha rajautuu kaikilta sivuiltaan puistoon. Pihan rakenteet uusitaan leikkipihan ja siihen liittyvien liikenneväylien osalta. Liikennöitävien alueiden pinnoitteena on asfaltti, leikkipihalla pinnoitteet toteutetaan suunnitteluohjeen mukaisesti. Pintoina käytetään sidottuja materiaaleja, vältetään irtohiekan käyttöä. Leikkipiha aidataan ja varustellaan suunnitteluohjeen mukaisesti. Nykyinen puusto pyritään säilyttämään, vain huonokuntoiset puut kaadetaan. Leikkipihan koko on noin 2 130 m2, eli noin 26,5 m2/lapsi. Leikkivälineet ja aidat uusitaan. Vanha katos puretaan. Tilalle rakennetaan uusi sadekatos, jonka koko on noin 30 m2. Lisäksi pihalle rakennetaan leikkivälinevarasto ja vaunuvarasto. Katettuja polkupyöräpaikkoja sijoitetaan tontille 15 kpl. Saattoliikenteen ratkaisut, katso kohta liikenneyhteydet. Päiväkoti ja sen piha-alueet eivät sijaitse melualueella.
Asemakaava on vuodelta 1989. Kaavamääräys on YS-2 (Sosiaalitointa ja terveydenhuoltoa palvelevien rakennusten korttelialue, jolle saa rakentaa lasten päiväkodin). Tonttitehokkuusluku (tontin kerrosalan suhde tontin pinta-alaan) on e=0,4. Suurin sallittu kerrosluku on yksi (kaavamääräys I). Rakennusoikeutta tontilla on yhteensä noin 1 659 kem2, josta käytetty yhteensä 943 kem2. Asemakaavan autopaikkamääräykset ovat: 1 ap/100kem2. Asemakaavan mukainen autopaikkatarve on 10 ap. Rakennusta ei ole suojeltu asemakaavalla. Perusparannus vaatii rakennusluvan.
Tilojen perusjärjestys säilyy pääosin ennallaan. Tehtäviä tilamuutoksia ovat:
ryhmätilan paljeovi puretaan ja tilalle rakennetaan uusi seinä ja ovi
märkäeteisiä kasvatetaan yhdistämällä erilliset tuulikaapit märkäeteiseen
kaksi henkilökunnan työtilaa yhdistetään yhdeksi neuvottelutilaksi
ryhmätilojen varastot rakennetaan uudelleen. Ratkaisulla parannetaan varastotilojen käytettävyyttä ja samalla saadaan ryhmätilojen välille rakennettua uusi sisäyhteys
Muita tiloissa tehtäviä muutoksia ovat:
vaatehuoltotila muutetaan tekstiilihuoltotilaksi
vaatehuoltotila muutetaan siivouskeskukseksi
monitoimisalin paljeovet puretaan ja tilalle rakennetaan lasiseinä ja ovet. Salin varustus tarkistetaan
kaksi ulkovälinevarastoa muutetaan iv-konehuoneiksi. Uudet pihavarastot rakennetaan piha-alueelle
kaikki tilapinnat uudistetaan
kaikki kalusteet ja varusteet uusitaan, lukuun ottamatta kaappisänkyjä, jotka irrotetaan työmaan ajaksi ja asennetaan takaisin.
Wc-istuimien tarve päiväkodeissa on 1 istuin/10 lasta. Henkilökunnalla on omat wc-tilat. Muutos- ja korjaustyöt toteutetaan siten, että rakennuksen tilat ja kunto vastaavat valmistuttuaan nykyaikaista päiväkotikäyttöä. Kaikki ongelmia aiheuttavat tai vanhentuneet rakenteet ja järjestelmät poistetaan tai korjataan toimimaan oikein. Suunnittelussa noudatetaan Tampereen kaupungin uusinta rakennus- ja päiväkotien suunnitteluohjetta sekä hankintarajataulukkoa.
Teknisten järjestelmien valinnoissa huomioidaan koko hankkeen elinkaaren aikainen energiankulutus ja käyttökustannukset. Energiatehokkuutta parannetaan varustamalla ilmastointijärjestelmä tehokkailla korkean hyötysuhteen LTO-laitteilla. Lisäksi Ilmastointikoneiden järkevällä palvelualuejaolla ja ohjauksella varmistetaan koneiden käynti todellisen käyttötilanteen ja -tarpeen mukaan. Energiatehokkuuden tavoitetasoksi asetetaan energiatehokkuusluokka C, joka pyritään saavuttamaan, mikäli se on taloudellisesti kannattavaa.
Jatkosuunnittelussa on otettava huomioon uuden, hyväksytyn hallitusohjelman mukainen tavoite: ”Fossiilisen öljyn käytöstä lämmityksessä luovutaan asteittain 2030-luvun alkuun mennessä. Valtion ja kuntien kiinteistöjen öljylämmityksestä luovutaan vuoteen 2024 mennessä. Kannustetaan öljylämmitteisiä kiinteistöjä siirtymään muihin lämmitysmuotoihin 2020-luvun aikana erillisellä toimenpideohjelmalla.”
Investointi- ja käyttökustannukset
Esiselvitysten ja tehtyjen alustavien suunnitelmien perusteella tehdyissä laskelmissa on päädytty kustannusarvioon 2 350 000 €. Keittiön laitteet ovat palveluntuottajan oma investointi. Ne kuitenkin kilpailutetaan osana kokonaisurakkaa ja laitehankinnan lisäksi Voimia osallistuu rakennuttamis- ja rakennuskustannuksiin keittiön osalta. Keittiölaitteiden kustannusarvio on noin 50 000 € (alv 0 %), arvio sisältää myös rakennuttamis- ja rakentamisen kustannukset.
Rakentamisen aiheuttama pääomavuokra on 164 500 €/v (15,39 € /m2/kk), nykyinen pääomavuokra 76 107 €/v (7,12 €/m2/kk), kiinteistönhoitovuokra 26 837 €/v (2,51 €/m2/kk), kunnossapitovuokra 10 264 €/v (0,96 €/m2/kk) ja tontinvuokra 11 232 €/v (0,33 €/m2/kk). Vuokra on yhteensä 288 940 €/v. Summa jakautuu eri käyttäjäryhmille seuraavasti: kasvatuspalvelut (varhaiskasvatus) 275 380 euroa ja Pirkanmaan Voimia Oy 13 560 euroa. Lopullinen vuokra määräytyy käyttöönottoajan ylläpitokustannustason, hankkeen toteutuneiden investointikustannusten ja pinta-alan mukaisesti.
Päiväkodin kapasiteetti ei kasva perusparannuksen myötä. Varhaiskasvatusta pystytään jatkossakin tarjoamaan noin 80 lapselle. Henkilöstön määrä pysyy myös samana. Henkilöstökustannukset ovat vuodessa noin 475 330 € ja aineet, tarvikkeet ja tavarat 10 560 € (132 €/lapsi/vuosi) sekä muut kustannukset 13 360 € (167 €/lapsi/vuosi).
Vuoden 2022 vuosisuunnitelmassa tulee huomioida uusien kalustusteiden kustannukset, jotka ovat enintään 200 000 €. Uusien tilojen varustamiseen tarvittavat kustannukset lasketaan lapsimäärän mukaan (80 lasta * 2500 €). Summasta 40 % (80 000 €) on varsinaista ensikertaista kalustamista (irtokalusteita) ja 60 % (120 000 €) on varaus käyttötalouteen, sisältää mm. tarvittavat ICT-hankinnat. Tässä hankkeessa tarvitaan ensikertaisen kalustamisen (irtokalusteet) kustannukset, jotta uusi yksikkö saadaan kalustettua. Pirkanmaan Voimia Oy:n arvion mukaan ateriapalvelukustannukset on noin 106 000 €/ vuosi. Puhtauspalveluiden kustannus (3,75 € /m²) on n. 32 000 € /vuosi.
Terveys: Ikurin päiväkodin perusparannus mahdollistaa alueen lapsille terveellisen ja turvallisen oppimisympäristön.
Turvallisuus ja liikkuminen: Kevyen liikenteen yhteydet päiväkodille ovat kohtuullisen hyvät. Mahdollistetaan päiväkotiin kulkeminen myös polkupyörillä, perusparannuksen yhteydessä katettuja polkupyöräpaikkoja sijoitetaan tontille 15 kpl. Kulkureitti pysäköintialueelta suunnitellaan turvalliseksi ja huolehditaan, että saatto- ja huoltoliikenne ei risteä.
Arjen sujuvuus: Hankkeella on myönteisiä vaikutuksia lasten ja perheiden arjen sujumiseen, kun päivähoito pystytään tarjoamaan lähipalveluna alueen lapsille.
Ikurin päiväkodin perusparannuksen tarveselvitys ja hankesuunnitelma hyväksytään jatkosuunnittelun pohjaksi.
Hankearkkitehti Jarmo Viljakka oli asiantuntijana paikalla asian käsittelyn aikana.
Virpi Ekholm, Jarmo Viljakka, Niko Suoniemi, Elina Kalliohaka, Kristiina Järvelä, Ville Raatikainen, Kirsi Lahtinen, Alanen Satu, Matti Tanski, Petri Mölsä, Jukka Kauppinen, Antti Lakka
Ikurin päiväkoti_tarveselvitys ja hankesuunnitelma.pdf (pdf, 1752 kt)
Kuuntele Ikurin päiväkoti_tarveselvitys ja hankesuunnitelma.pdf
§ 88 Kokouksen laillisuus ja päätösvaltaisuus
§ 89 Läsnäolo- ja puheoikeudet
§ 91 Ajankohtaiskatsaus (yhteistoiminta-alueen asia)
§ 92 Sivistys- ja kulttuurilautakunnan pöytäkirjanpitäjän määrääminen toimikaudeksi 01.06.2019 - 31.05.2021 (yhteistoiminta-alueen asia)
§ 93 Sivistys- ja kulttuurilautakunnan tiedotusvastaavan nimeäminen toimikaudeksi 01.06.2019 - 31.05.2021 (yhteistoiminta-alueen asia)
§ 94 Läsnäolo- ja puheoikeuden myöntäminen sivistys- ja kulttuurilautakunnan kokouksissa kaudella 01.06.2019 - 31.05.2021 (yhteistoiminta-alueen asia)
§ 95 Sivistys- ja kulttuurilautakunnan kokoukset syyskaudella 2019 (yhteistoiminta-alueen asia)
§ 96 Sivistys- ja kulttuurilautakunnan pöytäkirjojen nähtävillä pitäminen toimikaudella 1.6.2019 - 31.5.2021 (yhteistoiminta-alueen asia)
§ 97 Kuntalaisaloitteiden käsittely sivistys- ja kulttuurilautakunnassa kaudella 01.06.2019 - 31.05.2021 (yhteistoiminta-alueen asia)
§ 98 Sivistys- ja kulttuurilautakunnan palvelu- ja vuosisuunnitelmaraportti tammi-huhtikuu 2019 (yhteistoiminta-alueen asia)
§ 100 Ei julkinen
§ 101 Tampereen varhaiskasvatussuunnitelma 2019
§ 102 Pirkanmaan musiikkiopiston taiteen perusopetuksen opetussuunnitelman hyväksyminen
§ 103 Tähtikadun vuoden 2019 tähtien saajat
§ 104 Viranhaltijoiden päätösten otto-oikeus (yhteistoiminta-alueen asia)

References: § 99

§ 88

§ 89

§ 91

§ 92

§ 93

§ 94

§ 95

§ 96

§ 97

§ 98

§ 100

§ 101

§ 102

§ 103

§ 104